wannaphong/clean_thaiwikipedia huggingface dataset:
# ไมโครซอฟท์ มันนี่
ไมโครซอฟท์ มันนี่  เป็นซอฟต์แวร์การบริหารการเงินส่วนบุคคลของไมโครซอฟท์ ช่วยให้ผู้ใช้ดูยอดคงเหลือในบัญชีเงินฝากธนาคาร ,การสร้างงบประมาณ และค่าใช้จ่ายในการติดตาม ,ในหมู่คุณสมบัติอื่น ๆ มันถูกออกแบบมาสำหรับคอมพิวเตอร์ที่ใช้ระบบปฏิบัติการ ไมโครซอฟท์ วินโดวส์

ไมโครซอฟท์ มันนี่ ไม่ได้รับการพัฒนาต่อ ตั้งแต่เริ่มเปิดตัวขึ้นในปี ค.ศ. 1991 จนยุติในปี ค.ศ. 2009 ,ไมโครซอฟท์ มันนี่ เป็นซอฟต์แวร์เชิงพาณิชย์ ต่อมาไมโครซอฟท์ได้ยุติการขายของซอฟต์แวร์ในวันที่ 30 มิถุนายน ค.ศ. 2009 และถอดออกจากการเข้าสู่บริการออนไลน์สำหรับการติดตั้งที่มีอยู่ในไมโครซอฟท์ มันนี่ ในเดือนมกราคม ค.ศ. 2011 ในปี ค.ศ. 2010 ไมโครซอฟท์ได้เปิดตัวรุ่นใหม่มาแทนที่เรียกว่า ไมโครซอฟท์ มันนี่ พลัส ซันเซ็ต ซึ่งจะช่วยให้ผู้ใช้สามารถเปิดและแก้ไขไฟล์ข้อมูลการเงินได้ แต่ไม่มีคุณสมบัติที่ออนไลน์ใด ๆ หรือซับพอร์ต สามารถใช้ได้ทั้งสองรุ่น ได้แก่ เดลลัก และ โฮม & บริสเนสส์
# กูเกิล เน็กซัส
กูเกิล เน็กซัส  เป็นตระกูลของอุปกรณ์ที่ใช้ระบบปฏิบัติการแอนดรอยด์ ที่ถูกพัฒนาและร่วมผลิตโดยกูเกิล กับผู้ผลิตที่ผลิตอุปกรณ์ที่ใช้ระบบปฏิบัติการแอนดรอยด์ อุปกรณ์ในตระกูลของเน็กซัสนั้น จะไม่ได้รับการปรับแต่งใด ๆ จากผู้ผลิต หรือการติดตั้งส่วนต่อประสานกราฟิกกับผู้ใช้ และจะปลดล็อกบูตโหลดเดอร์มาในตัว และจะเป็นอุปกรณ์ที่ใช้ระบบปฏิบัติการแอนดรอยด์เครื่องแรกที่จะได้รับการอัปเดตรุ่นของระบบปฏิบัติการ กาแลคซี เน็กซัส เป็นหนึ่งในสมาร์ตโฟน ที่ใช้ในการพัฒนาของโครงการแอนดรอยด์โอเพนซอร์ซ สำหรับการพัฒนาระบบปฏิบัติการและโปรแกรมประยุกต์ต่างๆ ล่าสุดเมื่อ 29 กันยายน พ.ศ. 2558 ได้มีการเปิดตัว 2 รุ่นล่าสุดของซีรีส์นี้คือ เน็กซัส 5เอ็กซ์ และ เน็กซัส 6พี (ผลิตโดยแอลจีและหัวเว่ย ตามลำดับ)Google announces Nexus 5X and Nexus 6P flagship Android phones

เน็กซัสซีรีส์
สมาร์ทโฟน
thumb|200px|เน็กซัส 9
 เน็กซัสวัน (ผลิตโดย HTC) วางจำหน่าย 5 มกราคม 2553 เป็นสมาร์ทโฟนรุ่นแรกที่ใช้แอนดรอยด์ 2.2 โฟรโย
 เน็กซัสเอส (ผลิตโดย ซัมซุง) วางจำหน่าย 16 ธันวาคม 2553 เป็นสมาร์ทโฟนรุ่นแรกที่ใช้แอนดรอยด์ 2.3 จิงเจอร์เบรด
 กาแลคซี เน็กซัส (ผลิตโดย ซัมซุง) เปิดตัว 19 ตุลาคม 2554 เป็นสมาร์ทโฟนรุ่นแรกที่ใช้แอนดรอยด์ 4.0 ไอศกรีม แซนด์วิช
 เน็กซัส 4 (ผลิตโดย แอลจี) เปิดตัว 29 ตุลาคม 2555 เป็นสมาร์ทโฟนรุ่นแรกที่ใช้แอนดรอยด์ 4.2 เจลลีบีน
 เน็กซัส 5 (ผลิตโดย แอลจี) เปิดตัว 31 ตุลาคม 2556 เป็นสมาร์ทโฟนรุ่นแรกที่ใช้แอนดรอยด์ 4.4 คิทแคท
 เน็กซัส 6 (ผลิตโดย โมโตโรลา) เปิดตัว 15 ตุลาคม 2557 เป็นสมาร์ทโฟนรุ่นแรกที่ใช้แอนดรอยด์ 5.0 โลลิป๊อป
 เน็กซัส 5เอ็กซ์ (ผลิตโดย แอลจี)Nexus 5X - Google และ เน็กซัส 6พี (ผลิตโดย หัวเว่ย)Nexus 6P - Google เปิดตัว 29 กันยายน 2558Google Fall 2015 Event Live Stream - International Business Times เป็นสมาร์ทโฟน 2 รุ่นแรกที่ใช้แอนดรอยด์ 6.0 มาร์ชเมลโลว์

แท็บเล็ต
 มินิแท็บเล็ต
 เน็กซัส 7 (ผลิตโดย เอซุส)
 เวอร์ชัน 2012 (เปิดตัว 27 มิถุนายน 2555)
 เวอร์ชัน 2013 (เปิดตัว 26 กรกฎาคม 2556 เป็นแท็บเล็ตรุ่นแรกที่ใช้แอนดรอยด์ 4.3)
 แท็บเล็ต
 เน็กซัส 10 (ผลิตโดย ซัมซุง) เปิดตัว 29 ตุลาคม 2555 พร้อมเน็กซัส 4
 เน็กซัส 9 (ผลิตโดย HTC) เปิดตัว 15 ตุลาคม 2557 พร้อมเน็กซัส 6
# ไพจิตร เอื้อทวีกุล
ศาสตราจารย์ ไพจิตร เอื้อทวีกุล (4 กันยายน พ.ศ. 2477 — 12 สิงหาคม พ.ศ. 2558) เป็นอดีตรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม อดีตรัฐมนตรีประจำสำนักนายกรัฐมนตรี และเป็นหนึ่งในผู้ก่อตั้งกองทุนสนับสนุนการวิจัยชู “5 ศ.” เบื้องหลัง สกว.องค์กรหนุนงานวิจัยชาติมา 20 ปี

 ประวัติ 
ศ.ไพจิตร เอื้อทวีกุล หรือ ศ.ดร.ไพจิตร เอื้อทวีกุล เป็นอาจารย์ประจำคณะพัฒนาเศรษฐกิจ สถาบันบัณฑิตพัฒนบริหารศาสตร์ ได้รับแต่งตั้งเป็นศาสตราจารย์ เมื่อปี พ.ศ. 2519คำสั่งหัวหน้าคณะปฏิรูปการปกครองแผ่นดิน ที่ ๒๙/๒๕๑๙ เรื่อง แต่งตั้งข้าราชการพลเรือน และเคยดำรงตำแหน่งอธิการบดีในระหว่างปี พ.ศ. 2521 ถึงปี พ.ศ. 2524ประกาศแต่งตั้ง ดำรงตำแหน่งอธิการบดี

ศ.ไพจิตร เอื้อทวีกุล เคยดำรงตำแหน่งรัฐมนตรีช่วยว่าการกระทรวงการคลัง ในรัฐบาลพลเอกเปรม ติณสูลานนท์พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่งและตั้งรัฐมนตรี (ปรับปรุงคณะรัฐมนตรีในสมัยพลเอก เปรม ติณสูลานนท์ เป็นนายกรัฐมนตรี จำนวน ๒๖ ราย) ซึ่งเขาเคยเป็นโจทย์ฟ้องหมิ่นประมาทนายประสาน มีเฟื่องศาสตร์ อดีตผู้อำนวยการหนังสือดาวสยาม จากกรณีกล่าวหาเรื่องการลดค่าเงินบาท จนนายประสาน แพ้คดีและต้องชดใช้เงินจำนวนมากให้แก่นายไพจิตร

ศ.ไพจิตร ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลนายอานันท์ ปันยารชุน (ครม.47)ราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๓๔ ราย) เล่ม 108 ตอนที่ 45 วันที่ 6 มีนาคม 2534 และรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม (ครม.49)ราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๒๖ ราย)เล่ม 109 ตอนที่ 69 วันที่ 14 มิถุนายน 2535 ซึ่งเขาเป็นผู้รับผิดชอบโครงการสำคัญของรัฐบาลในสมัยนั้นคือ โครงการก่อสร้างเขื่อนปากมูล

ศ.ไพจิตร เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

ด้านชีวิตส่วนตัว ศ.ไพจิตร เอื้อทวีกุล สมรสกับ คุณหญิงกิ่งแก้ว เอื้อทวีกุล มีบุตรและธิดา รวม 2 คน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๓, ๔ ธันวาคม ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๘ ตอนที่ ๒๐๘ ง ฉบับพิเศษ หน้า ๓, ๒๙ พฤศจิกายน ๒๕๓๔
# พงศกร มหาเปารยะ
พงศกร มหาเปารยะ (เกิด 6 มีนาคม พ.ศ. 2525) ชื่อเล่น แต๊ง เป็นนักแสดงชาวไทย มีชื่อเสียงผลงานละครเรื่อง กลิ้งไว้ก่อนพ่อสอนไว้ และพิธีกรรายการ 5 อภินิหาร และไฮเฟรนด์

 ประวัติ 
พงศกรเกิดเมื่อวันที่ 6 มีนาคม พ.ศ. 2525 เป็นบุตรคนโตของวรกร จาติกวณิช (สกุลเดิม: สูตะบุตร) กับกฤษณะพงศ์ มหาเปารยะ มีน้องชายร่วมบิดามารดาคือ พันธิตร มหาเปารยะ (ติ๊งค์) พ่อแม่แยกทางกันเมื่อเขาอายุ 9 ขวบ ต่อมาเมื่อเขาอายุ 14 ปี วรกรได้สมรสใหม่กับกรณ์ จาติกวณิช อดีตรัฐมนตรีว่าการกระทรวงการคลัง มีน้องชายและน้องสาวต่างบิดาสองคนคือ กานต์ (แจม) และไกรสิริ จาติกวณิช (จอม)

พงศกรศึกษาที่โรงเรียนสาธิตมหาวิทยาลัยศรีนครินทรวิโรฒ ประสานมิตรจนถึงมัธยมศึกษาปีที่ 2 ก็ลาออกไปเรียนโรงเรียนมัธยมที่ประเทศนิวซีแลนด์ ก่อนสำเร็จการศึกษาปริญญาตรีด้านวิศวกรรมศาสตร์จากมหาวิทยาลัยเมลเบิร์น ประเทศออสเตรเลีย และคณะศิลปกรรมศาสตร์ สาขาออกแบบจิวเวลรี จากมหาวิทยาลัยศรีนครินทรวิโรฒ ประสานมิตร 

 วงการบันเทิง 
พงศกรเริ่มต้นงานวงการบันเทิงด้วยผลงานละคร กลิ้งไว้ก่อนพ่อสอนไว้ โดยรับบทเป็นปกป้อง ตามด้วยงานพิธีกรหลายรายการ เช่น 5 อภินิหาร, ไฮเฟรนด์ และอื่น ๆ ปัจจุบัน ออกจากวงการแล้ว

เขามีธุรกิจส่วนตัวด้านเครื่องเพชรพลอย เป็นเจ้าของแบรนด์ชื่อ Thank God

 ชีวิตส่วนตัว 
พงศกรเคยมีข่าวกับเทย่า โรเจอร์ นักแสดงชาวไทย แต่ปฏิเสธ โดยว่าเขาคบแฟนนอกวงการอยู่ ต่อมาพงศกรคบหากับภัทรธิดา พัชรวีระพงษ์ แต่ต่อมาทั้งสองเลิกรากัน

พงศกรได้เข้าพิธีอุปสมบทที่วัดยานนาวา เมื่อวันที่ 15 มกราคม พ.ศ. 2554 มีฉายาว่า "พุทธิญาโณ" แปลว่า ญาณแห่งความรู้ และลาสิกขาเมื่อวันที่ 26 เมษายน พ.ศ. 2556 รวมสองพรรษา จากเดิมตั้งใจบวชสามอาทิตย์ และเขายังว่า อาจบวชอีกครั้ง ในปลายปี พ.ศ. 2557 พงศกรออกมาสัมภาษณ์ในรายการ คนดังนั่งเคลียร์ ว่าเขาจะบวชอีกครั้งก่อนสมรสกับแฟนนอกวงการ แต่กลับต้องเลิกรากันไปก่อน

พงศกรคบหากับภีมวรา มหาเปารยะ (นามเดิม ไพรินทร์ ประเสริฐสังข์) และได้จดทะเบียนสมรสกันในปี 2564 ทั้งสองมีบุตรด้วยกันหนึ่งคน ชื่อ พชรัล มหาเปารยะ ชื่อเล่น ตินติน

 ผลงาน 
 ละครโทรทัศน์ 
 กลิ้งไว้ก่อนพ่อสอนไว้ รับบท ปกป้อง 
 รักเกินพิกัดแค้น รับบท สันธาน
 ละครซีรีส์ เซน...สื่อรักสื่อวิญญาณ ตอน รักแย่งร่าง (รับเชิญ)

 มิวสิควีดีโอ 
 สอน — นภัสสร บุรณศิริ
 ทำไมต้องคนนี้ — บาซู

 งานพิธีกร 
 5 อภินิหาร
 ไฮเฟรนด์
 Celebrity Wanted ทางช่องทรูวิชันส์
 ไทยทาวน์ ทางช่องนิวทีวี

 ลำดับสาแหรก
# คูมามง
thumb|
คูมะมง  เป็นมาสคอตหมีเพศผู้ ซึ่งสร้างโดยรัฐบาลท้องถิ่นของจังหวัดคูมาโมโตะ บนเกาะคีวชูทางภาคใต้ของญี่ปุ่น ในปี พ.ศ. 2553 และเปิดตัวอย่างเป็นทางการพร้อมกับการเปิดเส้นทางการเดินรถไฟชิงกันเซ็งสายคีวชู ในเดือนมีนาคม พ.ศ. 2554 เพื่อส่งเสริมการท่องเที่ยวในภูมิภาค จากนั้นไม่นานคูมะมงก็ได้รับความนิยมไปทั่วประเทศญี่ปุ่นอย่างรวดเร็ว ในปลายปีเดียวกันคูมะมงได้รับการโหวตจากชาวญี่ปุ่นทั่วประเทศจนได้รับรางวัลชนะเลิศการประกวดตุ๊กตาสัญลักษณ์จากจำนวน 350 ตัวที่แต่ละท้องถิ่นส่งเข้าประกวดTenkai-Japan  Kumamoto Mascot “Kuma-mon” Won First Prize

หลังจากคูมะมงเปิดตัวออกมาแล้ว ได้รับความนิยมอย่างมาก โดยมีการสร้างเป็นผลิตภัณฑ์ต่าง ๆ มากถึง 23,000 ตัว และนอกจากจะเป็นมาสคอตเพื่อใช้ในการส่งเสริมทางท่องเที่ยวแล้ว ยังใช้เป็นสัญลักษณ์ในการปลอบประโลมและเยียวยาทั้งร่างกายและจิตใจผู้ได้รับผลกระทบจากแผ่นดินไหวเมื่อปี พ.ศ. 2559 และหาทุนเพื่อบูรณะซ่อมแซมปราสาทคูมาโมโตะ ที่ได้รับผลเสียหายด้วยหน้า 2, ยอดมาสคอต. "หน้าต่างโลก" โดย เกรียงศักดิ์ จุนโนนยางค์. ไทยรัฐปีที่ 68 ฉบับที่ 21604: วันพฤหัสบดีที่ 16 มีนาคม พ.ศ. 2560 แรม 4 ค่ำ เดือน 4 ปีวอก
# ไพโรจน์ นิงสานนท์
นายแพทย์ไพโรจน์ นิงสานนท์ เป็นอดีตรัฐมนตรีว่าการกระทรวงสาธารณสุข ในรัฐบาลนายอานันท์ ปันยารชุน (2 สมัย) และเป็นอดีตสมาชิกวุฒิสภา

 ประวัติ 
ไพโรจน์ นิงสานนท์ เกิดเมื่อวันที่ 2 เมษายน พ.ศ. 2471 เป็นบุตรคนที่ 2 จากจำนวน 6 คน ของหลวงเจริญรถสิน (เจริญ นิงสานนท์) อดีตหัวหน้ากองคลังเงิน กรมรถไฟ กับนางตาบทิพย์ เจริญรถสิน (สกุลเดิม:แพทยานนท์) สำเร็จการศึกษาระดับปริญญาตรีแพทยศาสตรบัณฑิต และสาธารณสุขศาสตรบัณฑิต จากมหาวิทยาลัยแพทยศาสตร์ ระดับปริญญาโทสาขาสาธารณสุขศาสตร์ จากประเทศสหรัฐอเมริกา และได้รับปริญญาดุษฎีบัณฑิตกิตติมศักดิ์ สาขาสาธารณสุข จากมหาวิทยาลัยมหิดล

วันที่ 18 มีนาคม พ.ศ. 2564 พระบาทสมเด็จพระวชิรเกล้าเจ้าอยู่หัว โปรดเกล้าโปรดกระหม่อมฯ พระราชทานน้ำหลวงอาบศพ และพระราชทานโกศแปดเหลี่ยม

วันที่ 20 มีนาคม พ.ศ. 2564 นางรสนา โตสิตระกูล เป็นประธานในการสวดพิธีอภิธรรมศพ

วันที่ 25 มีนาคม พ.ศ. 2564 พระบาทสมเด็จพระวชิรเกล้าเจ้าอยู่หัว โปรดเกล้าโปรดกระหม่อมฯ ให้พระราชทานเพลิงศพ ณ วัดมกุฏกษัตริยารามราชวรวิหาร

 การทำงาน 
ไพโรจน์ นิงสานนท์ เคยรับราชการประจำกระทรวงสาธารณสุข เคยดำรงตำแหน่งปลัดกระทรวงสาธารณสุขสปสช.ร่วมจุดตะเกียงหน้าบ้านนายกฯ 6 มิ.ย. ต่อมาเขาได้รับแต่งตั้งให้เป็นที่ปรึกษาคณะรักษาความสงบเรียบร้อยแห่งชาติ ซึ่งมีนายบุญชนะ อัตถากร เป็นประธาน ต่อจากนั้นเขาได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลนายอานันท์ ปันยารชุน เมื่อปี พ.ศ. 2534ราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๓๔ ราย) เล่ม 108 ตอนที่ 45 วันที่ 6 มีนาคม 2534 และปี พ.ศ. 2535ราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๒๖ ราย)เล่ม 109 ตอนที่ 69 วันที่ 14 มิถุนายน 2535

ต่อมาในปี พ.ศ. 2549 นายไพโรจน์ ได้ร่วมกันลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540นายกรัฐมนตรีพระราชทาน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๒, ๑ ธันวาคม ๒๕๓๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๖, ๓๑ ธันวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๖ ตอนที่ ๙๒ ง ฉบับพิเศษ หน้า ๒๑๘, ๘ มิถุนายน ๒๕๒๒
# รายพระนามพระมหากษัตริย์โตโร
พระมหากษัตริย์หรือ โอมูกามาแห่งโตโร เป็นพระอิสสริยยศสำหรับผู้ปกครองอาณาจักรโตโรที่อยู่ทางทิศตะวันออกของแอฟริกา อาณาจักรเป็นอิสระระหว่างศตวรรษที่ 16 ถึง 19 แม้ว่าจะมิได้มีสถานะเป็นประมุขแห่งรัฐต่อไป, โอมูกามาแห่งโตโรยังคงมีบทบาทสำคัญในการเมืองยูกันดา , โดยเฉพาะในกลุ่มชาวโตโรในฐานะผู้นำ ราชวงศ์โตโรมีความสัมพันธ์พิเศษกับโอมูกามาแห่งบุนโยโร

ราชวงศ์โตโร
รูป พระมหากษัตริย์รัชกาล100pxโอมีลิที่ 1ค.ศ. 1822 – ค.ศ. 1865100pxรูฮากาค.ศ. 1865 – ค.ศ. 1866100pxดีไนยคา เคบามเบที่ 1ค.ศ. 1866 – ค.ศ. 1871  ค.ศ. 1871 – ค.ศ. 1872100pxรูกิดีที่ 1ค.ศ. 1871 – ค.ศ. 1871100pxโอมีลิที่ 2ค.ศ. 1872 – ค.ศ. 1875100pxรูกิดีที่ 2ค.ศ. 1875 – ค.ศ. 1875100pxนไยคา เคบามเบที่ 2ค.ศ. 1875 – ค.ศ. 1879100pxรูบูบี นยามูโยโจค.ศ. 1875 – ค.ศ. 1880100pxคาเตราค.ศ. 1876 – ค.ศ. 1877  ค.ศ. 1880 – ค.ศ. 1891100pxเคบามเบที่ 3ค.ศ. 1891 – ค.ศ. 1928100pxรูกิดีที่ 3ค.ศ. 1929 – ค.ศ. 1965 โอมีลิที่ 3ค.ศ. 1965 – ค.ศ. 1995250x250pxรูกิดีที่ 4ค.ศ. 1995 – ปัจจุบัน
# มาตุฆาต
มาตุฆาต  หมายถึง การฆ่ามารดาของตัวเอง คำว่า "มาตุฆาต" มาจากการรวมกันของ 2 คำคือ มาตุ (แม่) และ ฆาต (ฆ่า) สำหรับคำในภาษาอังกฤษ matricide มาจากการรวมกันของคำในภาษาละติน mater (แม่) และคำปัจจัย -cida (ฆ่า)

ในทางกฎหมาย การทำมาตุฆาตมีโทษถึงประหารชีวิตตามประมวลกฎหมายอาญา มาตรา 289 และเป็น 1 ใน อนันตริยกรรม (กรรมที่หนักที่สุด) 5 อย่างของพระพุทธศาสนา เป็นอย่างมาก

ดูเพิ่ม
 การฆ่าคน
# ปิตุฆาต
ปิตุฆาต  หมายถึง การฆ่าบิดาของตัวเอง คำว่า "ปิตุฆาต" มาจากการรวมกันของ 2 คำคือ ปิตุ (พ่อ) และ ฆาต (ฆ่า) สำหรับคำในภาษาอังกฤษ patricide มาจากการรวมกันของคำในภาษาละติน pater (พ่อ) และคำปัจจัย -cida (ฆ่า)

ในทางกฎหมาย การทำปิตุฆาตมีโทษถึงประหารชีวิตตามประมวลกฎหมายอาญา มาตรา 289 และเป็น 1 ใน อนันตริยกรรม (กรรมที่หนักที่สุด) 5 อย่างของพระพุทธศาสนา

 ตัวอย่างการปิตุฆาต 
 พระเจ้าพิมพิสาร พระราชาแห่งกรุงราชคฤห์ ทรงถูกพระเจ้าอชาตศัตรู พระราชโอรส สั่งจองจำจนเสด็จสวรรคต
 พระเจ้าอชาตศัตรู พระราชาแห่งกรุงราชคฤห์ ทรงถูกพระเจ้าอุทัยภัทร พระราชโอรส ลอบปลงพระชนม์
 การสังหารหมู่ราชวงศ์เนปาล (1 มิถุนายน พ.ศ. 2544)
# สหราชอาณาจักรโปรตุเกส บราซิล และอัลการ์วึช
สหราชอาณาจักรโปรตุเกส บราซิล และอัลการ์วึช (United Kingdom of Portugal, Brazil and the Algarves) เป็นราชาธิปไตยแบบพหุทวีป (pluricontinental) ได้สถาปนาขึ้นโดยการยกระดับอาณานิคมของโปรตุเกสคือ รัฐบราซิล ให้เป็นราชอาณาจักรและโดยสหภาพร่วมกันของราชอาณาจักรบราซิลและราชอาณาจักรโปรตุเกสและราชอาณาจักรอัลการ์วึชเป็นการสถาปนารัฐเดี่ยวที่รวมสามราชอาณาจักรเข้าด้วยกัน

สหราชอาณาจักรโปรตุเกส บราซิล และอัลการ์วึชได้มีการสถาปนาขึ้นในปีพ.ศ. 2358 จากการย้ายราชสำนักโปรตุเกสไปที่บราซิลและยังคงมีอยู่ประมาณหนึ่งปีหลังจากการเสด็จกลับของราชสำนักไปยังยุโรป ได้ถูกยุบโดยพฤตินัยในปีพ.ศ. 2365 เมื่อบราซิลประกาศอิสรภาพ การยุบสหราชอาณาจักรได้รับการยอมรับจากโปรตุเกสและโดยนิตินัยอย่างเป็นทางการในปีพ.ศ. 2368 เมื่อโปรตุเกสยอมรับเอกราชของจักรวรรดิบราซิล

ในช่วงระยะเวลาการดำรงอยู่ของสหราชอาณาจักรโปรตุเกส บราซิล และอัลการ์วึนั้นไม่สอดคล้องกับทั้งหมดของจักรวรรดิโปรตุเกส สหราชอาณาจักรค่อนข้างเป็นมหานครข้ามมหาสมุทรที่ซึ่งควบคุมจักรวรรดิอาณานิคมของโปรตุเกส ด้วยการครอบครองโพ้นทะเลในแอฟริกาและเอเชีย

ดังนั้นจากมุมมองของบราซิล การยกระดับสถานะขึ้นเป็นราชอาณาจักรและการสถาปนาสหราชอาณาจักรแสดงการเปลี่ยนสถานะจากอาณานิคมมาเป็นสมาชิกที่เท่าเทียมแห่งสหภาพทางการเมือง ในจุดเริ่มต้นของการปฏิวัติเสรีนิยม พ.ศ. 2363ในโปรตุเกส ได้มีความพยายามประนีประนอมในการปกครองตนเองและแม้แต่ของเป็นเอกภาพของบราซิลนำมาสู่การสิ้นสุดลงของสหราชอาณาจักรนี้
# เอกราชของบราซิล
เอกราชของบราซิล เป็นกลุ่มของเหตุการณ์ทางการเมืองที่เกิดขึ้นในช่วงปีพ.ศ. 2364 ถึง พ.ศ. 2367 ส่วนใหญ่เป็นข้อพิพาทที่เกี่ยวข้องกันระหว่างบราซิลและโปรตุเกสเกี่ยวกับการเรียกร้องอิสรภาพโดยจักรวรรดิบราซิล จะมีการเฉลิมฉลองถึงเหตุการณ์นี้ในวันที่ 7 กันยายน 

 ภูมิหลัง 
 กำเนิดบราซิล 
thumb|left|240px|เปดรู อัลวารึช กาบรัล ค.ศ. 1500.

 เส้นทางสู่อิสรภาพ  
 การประชุมCortes 
left|thumb|200px|The Portuguese Cortes.

 กบฎอาวิเลซ 
right|thumb|200px|เจ้าชายเปดรู (ขวามือ) ในเครื่องแบบทหารเรือ จอร์จ อาวิเลซ (ซ้ายมือ) กลับไปยังโปรตุเกสหลังจากการก่อกบฎไม่สำเร็จ เมือวันที่ 8 กุมภาพันธ์ ค.ศ. 1822. โฮเซ โบนิฟาเกา (ในชุดไปรเวศ) ในฐานะเจ้าชายองค์ต่อไป.

 จากสหราชอาณาจักรสู่จักรวรรดิ 
thumb|left|300px|เจ้าชายเปดรูท่ามกลางฝูงชนที่ส่งเสียงยินดีหลังจากได้รับข่าวการประกาศอิสรภาพ เมือ 7 กันยายน ค.ศ. 1822 ที่ รัฐเซาเปาโล.

 สงครามประกาศเอกราช 

 หนังสืออ่านเพิ่มเติม 
Gomes, Laurentino (date) 1822. Publisher ISBN

เชิงอรรถ
# วิวัฒน์ มิลินทจินดา
วิวัฒน์ มิลินทจินดา (5 กุมภาพันธ์ พ.ศ. 2466 – 27 เมษายน พ.ศ. 2545) เป็นนักกีฬาฟุตบอลทีมชาติไทยผู้เข้าแข่งขันกีฬาฟุตบอลในโอลิมปิกฤดูร้อน 1956 ที่เมลเบิร์น ประเทศออสเตรเลียKBank Hall of Fame: ประสันต์ สุวรรณสิทธิ์..แข้งอลป.กับแชมป์ถ้วย ก.4 สมัย โดยเป็นหนึ่งในชุดประวัติศาสตร์ของทีมชาติไทย ที่เข้าแข่งกีฬาฟุตบอลในโอลิมปิกได้เป็นครั้งแรก ที่ซึ่งเขารับตำแหน่งเป็นหัวหน้าทีมบันทึกนักสู้ไทยในโอลิมปิก ตอนที่ 3

ทั้งนี้ วิวัฒน์ ยังเคยเข้าแข่งฟุตบอลประเพณีจุฬาฯ-ธรรมศาสตร์ในฐานะตัวแทนจากมหาวิทยาลัยธรรมศาสตร์คอลัมน์ลีกไทย: จากอดีตถึงปัจจุบัน แข้งธรรมศาสตร์-จุฬาฯ ที่ผ่านศึกประเพณี

 ประวัติ 
วิวัฒน์ มิลินทจินดา เกิดเมื่อวันจันทร์ที่ 5 มกราคม พ.ศ. 2466 (นับแบบใหม่) เป็นบุตรของรองอํามาตตรี วุฒิ มิลินทจินดา กับลําใย มิลินทจินดา เป็นบุตรคนที่ 5 และเป็นบุตรชายคนเดียวในจํานวนพี่น้อง 8 คน หนึ่งในนั้นคือ ฉวีวรรณ มิลินทจินดา ภรรยาคนแรกของจอมพล สฤษดิ์ ธนะรัชต์คนข่าว. เบื้องหลังพินัยกรรมจอมพลสฤษดิ์ ธนะรัชต์. พระนคร : ประจักษ์วิทยา, 2507, หน้า 671

วิวัฒน์สมรสกับดารา มิลินทจินดา มีบุตรคือ วรายุฑ มิลินทจินดามอบบัตรและบันทึกต้นฉบับเมลเบิร์น ค.ศ. 1956 - สมาคมประวัติศาสตร์ฟุตบอล

วิวัฒน์ มิลินทจินดา ได้เสียชีวิตเมื่อวันที่ 27 เมษายน พ.ศ. 2545

 อนุสรณ์รำลึก 
เดือนธันวาคม พ.ศ. 2546 วรายุฑ มิลินทจินดา ผู้เป็นบุตรชายคนโตของวิวัฒน์ ได้มอบสิ่งของจากบิดาให้แก่สมาคมประวัติศาสตร์ฟุตบอลแห่งประเทศไทย อันประกอบด้วย บัตรประจำตัวนักฟุตบอลโอลิมปิก ค.ศ. 1956, ตราติดเสื้อเบลเซอร์นักฟุตบอลทีมชาติไทยชุดเมลเบิร์น พ.ศ. 2499 และบันทึกความทรงจำ "ครั้งหนึ่งข้าพเจ้าไปเตะลูกหนังที่โอลิมปิก" จำนวน 4 แผ่น สำหรับการจัดแสดง ณ พิพิธภัณฑ์คณะฟุตบอลแห่งสยาม พระตำหนักทับแก้ว พระราชวังสนามจันทร์ จังหวัดนครปฐม โดยได้รับการยกย่องเป็นสิ่งของที่ทรงคุณค่าต่อวงการฟุตบอลในประเทศไทย
# สามเกลอข้อโปน
สามเกลอข้อโปน  เป็นไม้เถาขนาดใหญ่ในวงศ์องุ่น เลื้อยได้ไกล เถากลมหรือแบน แตกกิ่งน้อย มีตุ่มนูนตามเถา ใช้เป็นช่องหายใจ ใบหนา ผิวใบเรียบเป็นมันทั้งสองด้าน ขอบใบจักเว้าตื้น ออกดอกช่วงตุลาคม - พฤศจิกายน กระจายพันธุ์ตามป่าดิบเขาในภาคเหนือตอนบนของไทย พบครั้งแรกที่ดอยดินแดง จังหวัดลำพูน โดยหมอคาร์ 
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 84
หมวดหมู่:สกุลเครือเขาน้ำ
หมวดหมู่:ไม้เลื้อย
# โรงเรียนเทศบาล ๔ (วัดคลองเรียน)
โรงเรียนเทศบาล ๔ (วัดคลองเรียน) เป็นโรงเรียนในสังกัดเทศบาลนครหาดใหญ่ เปิดสอนจนถึงระดับชั้นมัธยมศึกษาตอนต้น

 ประวัติของโรงเรียน 
โรงเรียนเทศบาล ๔ (วัดคลองเรียน) ตั้งอยู่บริเวณวัดคลองเรียน เลขที่ 293/1 ถนนศรีภูวนารถ ตำบลหาดใหญ่ อำเภอหาดใหญ่ จังหวัดสงขลา มีพื้นที่ประมาณ 5 ไร่ 2 งาน

1 มีนาคม พ.ศ. 2450 หลวงพ่อปาน เจ้าอาวาสวัดคลองเรียน ได้เปิดรับนักเรียนเข้ามาเรียน โดยมีพระภิกษุเป็นผู้สอน

31 กรกฎาคม พ.ศ. 2468 เปิดทำการสอนเป็นทางการชื่อว่า "โรงเรียนประจำตำบลหาดใหญ่ 2" โดยโอนนักเรียนจากโรงเรียนประจำตำบลที่ 1 มาเรียน มีนายชื่น พูลสุวรรณ์ เป็นครูใหญ่คนแรก

พ.ศ. 2482 เปลี่ยนชื่อเป็น "โรงเรียนประชาบาลตำบลคอหงส์ (วัดคลองเรียน)

พ.ศ.  เปลี่ยนชื่อเป็น "โรงเรียนวัดคลองเรียน

1 พฤษภาคม พ.ศ.  ได้โอนสังกัดจากองค์การบริหารส่วนจังหวัดมาสังกัดเทศบาลเมืองหาดใหญ่ เปลี่ยนชื่อเป็น "โรงเรียนเทศบาล ๔ (วัดคลองเรียน)"

 สัญลักษณ์ประจำโรงเรียน 
 ตราของโรงเรียน ช้างสามเศียรทูนพานธรรมนูญ มีรัศมีแผ่โดยรอบ
 คติพจน์ของโรงเรียน นตฺถิ ปญฺญา สมาอาภา (แสงสว่างเสมอด้วยปัญญาไม่มี)
 ปรัชญาของโรงเรียน' พัฒนาผู้เรียนให้เป็นมนุษย์ที่สมบูรณ์ มีความประพฤติดี มีจิตใจงาม มีความรู้ดี และมีสุขภาพอนามัยที่แข็งเรียน
 สีประจำโรงเรียน สีเขียวและสีขาว
# โรงเรียนเทศบาล ๑ (เอ็งเสียงสามัคคี)
โรงเรียนเทศบาล ๑ (เอ็งเสียงสามัคคี) เป็นโรงเรียนในสังกัดเทศบาลนครหาดใหญ่ เปิดสอนจนถึงระดับชั้นมัธยมศึกษาตอนปลาย

 ประวัติของโรงเรียน 
โรงเรียนเทศบาล ๑ เอ็งเสียงสามัคคี ถือกำเนิดจากท่านหลี เอ็งเสียง แซ่หลี ได้บริจาคที่ดินจำนวน 21 ไร่ 70 ตารางวา เพื่อจัดตั้งเป็นโรงเรียนฝึกหัดครูประกาศนียบัตรมณฑลนครศรีธรรมราช เมื่อ พุทธศักราช 2472 ซึ่งต่อมาได้ล้มเลิกไป 

ในปีพุทธศักราช 2483 อาจารย์ประเสริฐ กาญจนดุลย์ นายอำเภอหาดใหญ่ และนายนวล บุญสนอง ศึกษาธิการ อำเภอหาดใหญ่ ได้จัดตั้งโรงเรียนนี้เป็นโรงเรียนประชาบาลตำบลคอหงส์ 3 เปิดสอนชั้นประถมศึกษาปีที่ 1 ถึงชั้นประถมศึกษาปีที่ 4

ต่อมาเมื่อวันที่ 24 ตุลาคม พ.ศ. 2483 ได้เปลี่ยนชื่อเป็นโรงเรียนโคกเสม็ดชุน และโรงเรียนนิพัทธิ์สงเคราะห์ ตามลำดับ ทุกครั้งที่เปลี่ยนชื่อจะต้องมีคำว่า "เอ็งเสียงสามัคคี" ต่อท้ายเสมอ เนื่องจากท่านหลี เอ็งเสียง แซ่หลี ไม่มีบุตรชายสืบสกุล ท่านได้กล่าวกับคณะครูว่า “โรงเรียนเปรียบเสมือนบุตรชายที่สืบสกุล”  ดังนั้นในวันที่ 19 กันยายนของทุกปี โรงเรียนได้กำหนดให้เป็นวันกตัญญู เพื่อทำบุญอุทิศส่วนกุศลให้ท่านเจ้าของที่ดินถึงแก่อนิจกรรมในวันที่ 19 กันยายน พ.ศ. 2541

เมื่อวันที่ 1 เมษายน พ.ศ 2506 โรงเรียนได้โอนการดำเนินการตามมติคณะรัฐมนตรีที่ให้โอนโรงเรียนประชาบาลในเขตเทศบาลทั่วประเทศ ไปสังกัดสังกัดสำนักการศึกษา เทศบาลนครหาดใหญ่ ดังนั้นจึงได้เปลี่ยนชื่อเป็น "โรงเรียนเทศบาล 1 (เอ็งเสียงสามัคคี)" สังกัดสำนักการศึกษาเทศบาลนครหาดใหญ่ จังหวัดสงขลา 

ต่อมาปีการศึกษา 2547 โรงเรียนได้ขยายโอกาสทางการศึกษา ในช่วงชั้นที่ 3 คือ มัธยมศึกษาปีที่ 1- 3 ในสมัยนายไพร พัฒโน เป็นนายกเทศมนตรีนครหาดใหญ่
 
ปีการศึกษา 2550 โรงเรียนได้ขยายโอกาสทางการศึกษา ในระดับช่วงชั้นที่ 4 คือ มัธยมศึกษาปีที่ 4-6 และ ปวช. สาขาคอมพิวเตอร์

 สัญลักษณ์ประจำโรงเรียน 
 ปรัชญาของโรงเรียน' สุขา สงฺฆสฺส สามคฺคี (ความสามัคคีแห่งหมู่คณะทำให้เกิดสุข)
 สีประจำโรงเรียน สีฟ้าและสีขาว

 ทำเนียบผู้บริหารโรงเรียน 
 ที่ ชื่อ สกุล ตำแหน่ง วาระการดำรงตำแหน่ง 1 นายแดง กาญจนบูรณ์ ผู้อำนวยการ 24 ตุลาคม พ.ศ. 2483 – 30 กันยายน พ.ศ. 2491 2 นายพิชิต สุวรรณพานิชย์ ผู้อำนวยการ 1 กรกฎาคม พ.ศ. 2492 – 30 มิถุนายน พ.ศ. 2494 3 นายมานัส ป. บุญสนอง ผู้อำนวยการ 30 มิถุนายน พ.ศ. 2494 – 1 ธันวาคม พ.ศ. 2530 4 นายเกียรติ เจริญวิริยะภาพ ผู้อำนวยการ 1 ธันวาคม พ.ศ. 2530 – 30 กันยายน พ.ศ. 2540 5 นายคล่อง ศรีวิรัตน์ ผู้อำนวยการ 1 ตุลาคม พ.ศ. 2540 – 1 ตุลาคม พ.ศ. 2542 6 นางสาวสมพร วอแสวง ผู้อำนวยการ 2 ตุลาคม พ.ศ. 2542 – 30 กันยายน พ.ศ. 2548 7 นายวิจิตร สารานพกุล ผู้อำนวยการ 1 พฤศจิกายน พ.ศ. 2548 – ปัจจุบัน8นายณรงค์ รัฐภูมิภักดิ์ผู้อำนวยการ2562 ปัจจุบัน
# ชเต็ฟฟัน ฮูเบอร์
ชเต็ฟฟัน ฮูเบอร์ (14 มิถุนายน ค.ศ. 1966footballdatabase —) เป็นอดีตนักฟุตบอลชาวสวิสซึ่งเล่นในตำแหน่งผู้รักษาประตูในคริสต์ทศวรรษ 1980, คริสต์ทศวรรษ 1990 และต้นคริสต์ทศวรรษ 2000

การเล่นในระดับอาชีพของฮูเบอร์เริ่มขึ้นที่สโมสรกราสฮอปเปอร์คลับซูริกใน ค.ศ. 1984 หลังจากนั้นเขาได้ย้ายไปอยู่สโมสรใน ค.ศ. 1988 เขาเล่นให้แก่สโมสรดังกล่าวเป็นระยะเวลาห้าปีก่อนที่จะเซ็นสัญญากับใน ค.ศ. 1993 
รวมถึงลงเล่นเป็นจำนวนสิบหกครั้งให้แก่ทีมชาติสวิตเซอร์แลนด์nationalfootballteams

ฮูเบอร์หวนกลับไปอยู่สโมสรกราสฮอปเปอร์ใน ค.ศ. 1999 แทนที่ผู้รักษาประตูคนเดิมที่มีชื่อว่าปาสคาล ซูเบอร์บือห์เลอร์ และฮูเบอร์ได้อำลาวงการใน ค.ศ. 2002 ภายหลังจากอำลาการลงแข่งแล้ว เขาก็ได้มาเป็นผู้ฝึกสอนผู้รักษาประตูของสโมสรกราสฮอปเปอร์ตั้งแต่ ค.ศ. 2005 จนถึง ค.ศ. 2007
# ทีมวีเวอร์
ทีมวิวเวอร์  เป็นชุดซอฟต์แวร์คอมพิวเตอร์กรรมสิทธิ์สำหรับรีโมตคอนโทรล, ใช้เดสก์ทอปร่วม, ประชุมออนไลน์, ประชุมผ่านเว็บ และถ่ายโอนไฟล์ระหว่างคอมพิวเตอร์ ซอฟแวร์ทำงานร่วมกับระบบปฏิบัติการ ไมโครซอฟท์ วินโดวส์, แมคโอเอสเท็นTeamViewer V4desktop collaboration app now Mac-compatible Philip Michaels, MacworldArticle comparing screen-sharing software , Seth Rosenblatt, Cnet download blog ,ลินุกซ์ ,ไอโอเอสTeamViewer iPad App Provides Remote Access to PCs David Roe, CMSWire ,แอนดรอยด์ และวินโดวส์ อาร์ที มันเป็นไปได้ในการเข้าถึงเครื่องใช้ทีมวิวเวอร์ด้วยเว็บเบราว์เซอร์. ในขณะที่จุดสนใจหลักของโปรแกรมประยุกต์คือการควบคุมระยะไกลของเครื่องคอมพิวเตอร์ ซึ่งลักษณะการทำงานร่วมและการนำเสนอที่ถูกรวมไว้TeamViewer improves speed, messaging, presentations , Lee Mathews, Download Squad

ดาวโหลด
Quick Support-รหัสเริ่มต้น 
Quick Support-Random Password 
Quick Join-เข้าควบคุมระยะไกล-Meeting 
Host-24ชั่วโมง
# วงศ์บานเย็น
วงศ์บานเย็น  เป็นวงศ์ของพืชมีดอกที่มีสมาชิก 33 สกุลและ 290 สปีชีส์ กระจายพันธุ์ในเขตร้อนและกึ่งเขตร้อน ผลมีลักษณะพิเศษเรียก  "anthocarp" หลายสกุลมีละอองเรณูขนาดใหญ่มาก (>100 µm) อยู่ในอันดับ Caryophyllales

สกุล
เผ่า Boldoeae
Boldoa Cav. ex Lag.
Cryptocarpus Kunth
Salpianthus Humb. & Bonpl.
เผ่า Bougainvilleeae
Belemia Pires
Bougainvillea Comm. ex Juss.
Phaeoptilum Radlk.
 เผ่า Caribeeae
Caribea

 เผ่า Colignonieae
Colignonia
เผ่า Nyctagineae
Abronia Juss.
Acleisanthes A.Gray
Allionia L.
Anulocaulis Standl.
Boerhavia L.
Commicarpus Standl.Cuscatlania Standl.
Cyphomeris Standl.
Mirabilis L.
Nyctaginia Choisy
Okenia Schlecht. & Cham.
Tripterocalyx (Torr.) Hook.

เผ่า Leucastereae
Andradea Allemão
Leucaster Choisy
Ramisia Glaz. ex Baill.
Reichenbachia Spreng.

เผ่า Pisonieae
Cephalotomandra H.Karst. & Triana
Grajalesia Miranda
Guapira Aubl.
Neea Ruiz & Pav.
Neeopsis Lundell
Pisonia L.
Pisoniella (Heimerl) Standl.
Rockia Heimerl

Mennegoxylon สกุลที่สูญพันธุ์ จัดเข้าในสกุลนี้เป็นการชั่วคราว

หมายเหตุ; ณ เดือนกุมภาพันธ์ ค.ศ. 2022 Plants of the World Online จัดให้ Boldoa เป็นชื่อพ้องของ Salpianthus และ Grajalesia เป็นชื่อพ้องของ Pisonia